b'\n_START_ARTICLE_\nSkriti model Markova\n_START_PARAGRAPH_\nSkriti model Markova (SMM) je dobil ime po ruskem matematiku Andreju Andrejevi\xc4\x8du Markovu in je stohasti\xc4\x8dni model, ki se lahko opi\xc5\xa1e z dvema naklju\xc4\x8dnima procesoma._NEWLINE_Prvi naklju\xc4\x8dni proces ustreza verigi Markova, katere stanja in prehodi so ozna\xc4\x8dena z verjetnostjo. Stanja verige navzven niso vidna oziroma so skrita. Namesto tega obstaja drugi naklju\xc4\x8dni proces, ki daje v vsakem trenutku vidne znake ustrezne verjetnosti porazdelitve odvisni od stanja. Obi\xc4\x8dajno je naloga iz zunanjih znakov ugotoviti zaporedje skritih stanj.\n_START_SECTION_\nPrimer skritega modela Markova\n_START_PARAGRAPH_\nJetnika zanima vreme. Pozna, kak\xc5\xa1na je verjetnost, da je vreme son\xc4\x8dno, obla\xc4\x8dno oziroma de\xc5\xbeevno. Ve tudi, s kak\xc5\xa1no verjetnostjo son\xc4\x8dnemu vremenu sledi obla\xc4\x8dno oziroma de\xc5\xbeevno,... Edini jetniku dostopni vremenski podatek, so paznikovi \xc4\x8devlji. Jetnik na sre\xc4\x8do ve tudi, kak\xc5\xa1na je verjetnost, da so \xc4\x8devlji pra\xc5\xa1ni v jasnem, obla\xc4\x8dnem oziroma de\xc5\xbeevnem vremenu. Iz tega lahko sklepa, kako se zunaj izmenjuje vreme.'